b'\n_START_ARTICLE_\nTanja Poto\xc4\x8dnik\n_START_SECTION_\n\xc5\xbdivljenjepis\n_START_PARAGRAPH_\nLjubezen do igralskega poklica je gojila \xc5\xbee od malega, kot ljubiteljska igralka je bila nagrajena celo s Severjevo nagrado. Leta 1997 se je vpisala na \xc5\xa1tudij dramske igre na AGRFT, kjer je diplomirala pri profesorjih Jo\xc5\xbeici Avbelj in Du\xc5\xa1anu Mlakarju. Vseskozi se je aktivno ukvarjala z raziskovanjem orientalskih in sodobnih plesov. Je ena od ustanoviteljic Kulturno umetni\xc5\xa1kega orientalskega dru\xc5\xa1tva Bayani. Leta 2014 je predstavila avtorsko sodobno-plesno predstavo Odtisi. _NEWLINE_Je \xc4\x8dlanica igralskega ansambla Slovenskega ljudskega gledali\xc5\xa1\xc4\x8da Celje.'